|  |  |  |  |
| --- | --- | --- | --- |
| **Saksframlegg** |  | |  |
|  |  | |
|  |  | |
|  |  |  | |

**Saksgang:**

|  |  |
| --- | --- |
| **Styre** | **Møtedato** |
| Styret Helsetjenestens driftsorganisasjon for nødnett HF | 13. september 2023 |

**SAK 37-2022**

**Beslutningssak – Forslag til budsjett 2024**

***Forslag til vedtak:***

1. Styret godkjenner forslag til budsjett 2024 for HDO HF med de innspill som framkom i møtet.
2. Styret ber administrerende direktør oversende forslag til budsjett 2024 til eierne innen

15. september 2023.

Gjøvik, 11. september 2023

Lars Erik Tandsæther

Administrerende direktør

# Hva saken gjelder

I tråd med temasak «Budsjett 2024» i styremøtet 20. juni 2023 har administrerende direktør klargjort endelig innspill til budsjett for 2024 som er vedlagt denne saken.

# Administrerende direktørs anbefaling

Innspill til budsjett for 2024 er utarbeidet med utgangspunkt i økonomisk langtidsplan 2024-2027, som ble behandlet av styret i HDO 30. mars 2023 (sak 15-2023), og oversendt de regionale helseforetakene 5. april 2023. Budsjettet skal gi best mulig støtte til oppgavene HDO er pålagt iht. oppdragsdokumentet.

AD-møtet behandlet ØLP i sitt møte 19. juni og ga følgende tilbakemelding for HDO HF:

*Innspillet til økonomisk langtidsplan for 2024-2027 vil bli benyttet som grunnlag ved behandling av budsjettet for 2024. Det kan bli stilt krav til kostnadsbesparelser ut over det som inngår i foretakets egne innspill for 2024. Foretaket skal påvise forbedret produktivitet og effektivitet på samme måte som andre helseforetak. Generelt må de felleseide helseforetakene påregne at de økonomiske rammene som virksomheten skal prioriteres innenfor vil bli strammere i fremtiden. Foretaket skal budsjettere med et resultat om lag i balanse, og det skal redegjøre for planlagte drifts- og investeringsprosjekter i budsjettinnspillet hvert år. Budsjettrammen både for drift og investering skal godkjennes av eierne årlig. Større investeringer og investeringer som krever et særskilt grunnlag for avgjørelse skal i tillegg fremmes for AD-møtet som egen sak og avgjøres av AD-møtet, uavhengig av beløp på investeringen.*

Administrerende direktør er fornøyd med at de oppdrag og satsninger som hensyntas i dette budsjettet, gir HDO mulighet til å bistå helsetjenesten med å levere stabile produkter og utvikle nye produkter og tjenester som understøtter sektoren og den akuttmedisinske kjedes fremtidige behov i henhold til eiernes vedtatte målbilde og strategisk utvikling for foretaket.

Administrerende direktør anbefaler et budsjett for 2024 på totalt 320,5 MNOK, som er 24,8 MNOK over ØLP 2024-2027. De største endringene er økte kostnader til lisenser, økte avskrivninger som følge av fremskyndede investeringer til 2023, økte finanskostnader og 5 ekstra årsverk som kompenseres med lavere kostnader til innleie og frikjøp av personell.

HDO legger i dette budsjettet opp til en total investeringsramme på 123,3 MNOK som er i 52,8 MNOK lavere enn innspill til ØLP for 2024. Avviket i investeringsbudsjettet skyldes i hovedsak lavere leverandørkostnad etter KAK 2 anskaffelsen, fremskyvning av investeringer til IT-plattform fra 2024 til 2023 (ref. AD sak om omdisponering av investeringsmidler 25. september), samt reduksjon i midler til satsninger.

Prioriterte satsningsområder for HDO i 2024 er i tråd med nasjonal helse- og sykehusplan, som peker på endringer i arbeidsform, organisering og bruk av teknologi, samt eiernes målbilde for foretaket. HDO må derfor tilpasse infrastruktur, plattformer, økosystem og tjenesteportefølje for å understøtte fremtidens behov i den akuttmedisinske kjede for kommune- og spesialisthelsetjenesten.

Vedlegg

* Vedlegg 1 sak 37-2023 Budsjettinnspill 2024 HDO HF